দিনহাটা উৎসবে গান গাওয়ার সময় অসুস্থ মোনালি ঠাকুর

কোচবিহার: অনুষ্ঠানের মাঝে আচমকাই অসুস্থ হয়ে পড়লেন মোনালি। মঙ্গলবার দিনহাটা উৎসবে গান গাইতে গাইতে অসুস্থ হয়ে পড়লেন গায়িকা মোনালি ঠাকুর (Monali Thakur)। তাঁর নিশ্বাস নেওয়ার সমস্যা হচ্ছিল। তড়িঘড়ি স্টেজ থেকে নেমে পড়েন। প্রথমে তাকে দিনহাটা মহকুমা হাসপাতালে নিয়ে যাওয়া হয়। অবস্থা আশঙ্কাজনক দেখে কোচবিহারে রেফার করা হয়। আপাতত তিনি কোচবিহারের একটি বেসরকারি হাসপাতালে চিকিৎসাধীন রয়েছেন।

আরও পড়ুন: পাঁচ দিন পর হাসপাতাল থেকে আজই বাড়ি ফিরছেন সইফ

জানা গিয়েছে, উত্তরবঙ্গ উন্নয়ন মন্ত্রী উদয়ন গুহর বাবা প্রাক্তন মন্ত্রী কমল গুহর ৯৮তম জন্মবার্ষিকী উপলক্ষে দিনহাটা উৎসবের আয়োজন করা হয়েছিল। দিনহাটা সংহতি ময়দানে একটি সাংস্কৃতিক অনুষ্ঠানের আয়োজন করা হয়। যেই অনুষ্ঠানে গান গাইতে এসেছিলেন গায়িকা। অনুষ্ঠান আচমকাই অসুস্থ বোধ করেন মোনালি। তাকে তড়িঘড়ি হাসপাতালে ভর্তি করা হয়। বর্তমানে মোনালি ঠাকুরের চিকিৎসাধীন গায়িকা। তাঁর শারীরিক অবস্থার উপর নজর রাখছেন চিকিৎসকরা।

দেখুন ভিডিও